አገርን ከብተና ያዳነው ርምጃና ቀሪ የቤት ስራዎች
ጽጌረዳ ጫንያለው በሀገራችን ከለውጡ
ወዲህ
ከ113
በላይ
ግጭቶች
መከሰታቸውን
የኢፌዲሪ
ጠቅላይ
ሚኒስትር
ዶክተር
አብይ
አህመድ
መጥቀሳቸው
ይታወሳል።
የነዚህ
ግጭቶች
ዋነኛ
ዓላማ
ደግሞ
አገርን
መበተንና
የማያባራ
የእርስ
በርስ
ግጭት
መፍጠር
እንደነበር
ይገለጻል።
ሆኖም
የብልጽግና
ፓርቲ
ሰሞኑን
ባካሄደው
ስብሰባ
እንደገለፀው፤
መንግስት
በወሰዳቸው
ጠንካራ
እርምጃዎች
ሃገርን
ከብተና
ማዳን
ተችሏል።
የፖለቲካ
ሳይንስ
ምሁራንም
ይህ
እሳቤ
ትክክል
መሆኑን
በመጥቀስ፤
በቀጣይ
በርካታ
የቤት
ስራዎች
እንዳሉ
ይጠቁማሉ።በደብረ ብርሃን
ዩኒቨርሲቲ
የፖለቲካል
ሳይንስና
አለማቀፍ
ግንኙነት
መምህር
ረዳት
ፕሮፌሰር
ዳምጠው
ተሰማ
እንደሚናገሩት፤
አገር
በብዙ
መንገዶች
ልትበተን
እንደደረሰች
የሚያሳዩ
ምልክቶች
ነበሩ።
ከእነዚህ
መካከልም
እያንዳንዱ
ክልል
ከማዕከላዊ
መንግስት
ጋር
ያለው
ግንኙነት
የተራራቀ
መሆኑ
አንዱ
ነው።
ህወሓት
ወታደራዊ፣
የፋይናንስ
ዘርፍና
የፖለቲካ
ግንኙነቱን
ከፌደራሉ
መንግስት
በወጣ
መልኩ
ሲያከናውን
ታይቷል።
ስልጣንና
ኃላፊነቱ
የፌደራል
መንግስት
ሆኖ
ሳለም
በራሱ
በአደባባይ
የክልል
መከላከያ
ማቋቋሙን
ሲናገር
ነበር።
ምርጫ
ማካሄዱ፤
ከኢትዮጵያውያን
ይልቅ
የሌሎች
አገራት
ዜጎች
ይሻሉኛል
ማለት
መጀመሩም
ሌላው
በመርህ
ብቻ
ሳይሆን
በተግባርም
አገር
የማፍረስ
ዘመቻ
መኖሩን
አመላካች
ነበር።
እንደ ረዳት ፕሮፌሰር ዳምጠው ገለጻ፤ የህወሓት ጁንታ 27 ዓመት ሙሉ ከትጥቅ እስከ ሀሳብ ማስታጠቅ ድረስ ሰርቷል። በክልሎች ሰላምና መረጋጋት እንዳይኖርም አድርጓል። ከኢትዮጵያ ክልልነት ውጪ አገር እንመሰርታለን ብለው የሚነሱ አካላትን ስፖንሰር ሲያደርግም
ቆይቷል። ይህ ደግሞ
አገር የማፍረስ እንቅስቃሴ
እንደሆነ የሚያነሱት ረዳት
ፕሮፌሰሩ፤ የቡድኑን የሥነልቡና፤
ቁሳዊና የፋይናንስ አቅሙን ማዳከም መቻሉ ጥሩ ጅማሮና አገርን ከትልቅ አፍራሽ ሀይል መታደግ ነው። ሆኖም ጅማሬ እንጂ ፍጻሜ አይደለም። ምክንያቱም የጽንፈኛው ቡድን ተላላኪዎች፣ በስልጣን የቆዘሙ ሀይላት በተለያዩ ክልሎች ይገኛሉ። ነገ ችግርም የሚሆኑበት አጋጣሚ አለ። የፌደራል መንግስት አሁን እየሰራ ያለው ስራ እንዳለ ሆኖ በዚህ ሂደት የሚረሱ ይኖሩና በማን ይነካኛል ስሜት የህወሓትን ጁንታን ሊያዩ ስለሚችሉ፣ የዚያን ጊዜ ደግሞ ይህንን ያህል ዋጋ አገር እንድትከፍል ትሆናለች የሚሉት ረዳት ፕሮፌሰሩ፤ የህወሓት ጁንታ መንግስትን ልፍስፍስ አድርጎ መሳሉና በይፋም ከሌሎች አገራት ጦር መሳሪያ መግዛትና ዲፕሎማሲያዊ ግንኙነት ማድረጉ መታየቱን ገልጸዋል። ዛሬም ይህ አስተሳሰብ ካልተገራ የአገር መበተን እርሾ ሆኖ እንዲቀጥል ያደርጋል ይላሉ። በደብረብርሀን ዩኒቨርሲቲ የስነዜጋና ስነምግባር መምህርና የፖለቲካ ሳይንስ ምሁሩ አቶ ሀሳቡ ተስፋ በበኩላቸው፤ ከ1983 በኋላ ያለው የፌደራል መንግስት አደረጃጀት ብሔር ተኮር መሆኑ በራሱ አገር ለማፍረስ መሰረት እንደነበር ያነሳሉ። የጋራ ማንነቶችና ታሪኮች ኮስሰው ልዩነቶች እንዲጎለብቱ አድርጓል። የአንድነት ቀን ሳይሆን የልዩነት ቀኖች እንዲከበሩም እድል ሰጥቷል። አካባቢያዊ ማንነቶች ጎልብተው የአንተ አይደለም አስተሳሰቦችም ቦታ አግኝተዋል። በዚህም አገር ለመበተን ደርሳ እንደነበር ይናገራሉ። ኢትዮጵያ የምትባለው አገር
ብትኖርም ኢትዮጵያዊነት ሳይሆን
አካባቢያዊነት የተለየ ትኩረት
እንደተሰጠው የሚናገሩት መምህር
ሀሳቡ፤ ህዝቦችም ሆነ
መንግስት አገር ላይ
ሳይሆን አካባቢ ላይ
የሚደርስ አደጋን እየለየ
እሳት እንዲያጠፋም አስገድዶታል።
ስለሆነም አሁን የተጀመረው
ሥራ አገርን ከመበተን
ታድጓል ይላሉ። ነገር
ግን ብሔርን መሰረት
ያደረገ የፌደራል ሥርዓት
በህግ ጭምር መፍትሄ
ካላገኘ መልሶ አገር
የመበተኑ እንቅስቃሴ የሚያገረሽ
እንደሚሆን ይገልጻሉ። አንድን አካል በማስወገድ ብቻ አገር ማዳን አይመጣም። አብዲ ኢሌ በሱማሌ ክልል ሲያደርስ በነበረው የጥፋትና የመከፋፈል ሥራ ወቅት የተወሰደው እርምጃ የዚህ ማሳያ ነው። ከዚህ ያልተማረው የህወሓት ጁንታም ብቻዬን አገር ካልመራሁ ብሎ ለማፍረስ ሲጣጣር ሴራው መምከን ችሏል። ይሁን እንጂ ከህወሓት ጁንታ በኋላም ሌላ ላለመምጣቱ ማረጋገጫ የለም። እናም አሁን የተደረገው አገርን ከመበተን የማዳን ጅማሮ እንጂ ፍጻሜ አይደለም። ምክንያቱም አገር መመስረት ህገ መንግስታዊ መብት ነው። በመሆኑም ሥራው በህገ መንግስት ምላሽ ካላገኘ አገር እንደማይድን ይናገራሉ።መፍትሔው ጅምሩን እያደነቁ የወደፊት የአገራዊ አንድነት እየሸረሸሩ የሚሄዱ ጉዳዮችን ከመሰረቱ እያደረቁና እየፈቱ መሄድ እንደሆነ የሚገልጹት ረዳት ፕሮፌሰር ዳምጠው፤ ፖለቲካዊ፣ ህገመንግስታዊና ማህበራዊ ጉዳዮች ላይ ማለትም ማህበረሰቡን በትምህርት በስነልቦና መስራት ይገባል። የፖለቲካና የስነልቦና ትርክቶች አንድነትን ለማምጣት በሚያስችሉ ሁኔታዎችን መቅረጽ ያስፈልጋል። የህወሓት ጁንታ ኢትዮጵያዊነትን በሚያቀነቅን ህዝብ የተጠላ በመሆኑ ህዝብ እንቢ ብሎት ለመንግስት እድል እንዲሰጠው ሁሉ በህዝብ መወደድ ላይም መስራት ይገባል ይላሉ። እንደ ረዳት ፕሮፌሰሩ ገለጻ፤ የለውጡ መንግስት በድርድር ቢሆን ኖሮ ከህወሓት ጋር አንድም ጥይት አይታኮስም። ነገር ግን ህወሓት የግራ ዘመሙ ጉዳይ የተጠናወተው በመሆኑ በዚህ መሸነፍ አልቻለም። ስለሆነም በቀጣይም አፈንጋጩንና ኢትዮጵያን የሚጠላውን በሚገባው ቋንቋ ማናገርና አገርን ማዳን መሰረታዊ ጉዳይ መሆን አለበት። ለስርዓቱም ሆነ ለህዝብ አደጋ የሆነ አካልን መቅኔውን መስበር ከተቻለ አገር አዳንን ሊያስብል ይችላል። አገርን ከማዳን አንጻር
የተጀመረው ነገር ህዝብ
ከአመጽ አይነኬ የሚባለውን
ሁሉ እንደሚያሳፍር የታየበት
ነው። ስለዚህም ይህንን
ማስቀጠልና ትርክትንማስተካከል፣ የጋራ ራዕይን በትምህርት መገንባት፣ የፖለቲካ ትርክቶችን ገዳይ አስገዳይ ፣ በዳይ አስበዳይ ከሚለው ማውጣት፤ የጋራ የሚያደርጉትን ማጉላትና ልዩነቶችን መቀነስ እንዲሁም የነበረ ማውደምን ሳይሆን ጥሩውን መምረጥንም መማርና በተግባር ማሳየት ላይ መስራት እንደሚገባም ያስረዳሉ። አቶ ሀሳቡ እንደሚሉት ደግሞ፣ ህወሓትን ማጥፋት አገርን በዘላቂነት ከብተና የሚያድን ተደርጎ መወሰድ የለበትም። መፍትሄው ተመሳሳይ ሀሳብ ያላቸውን አካላት አሁን በተጀመረ መልኩ መግታት ነው። የአገረ መንግስት ግንባታውንም እንደ ብልጽግና ውህድ ፓርቲ መስርቶ ሁሉም ዜጋ ለአገር ያገባኛል እንዲል ማስቻል ይገባል። እናም ይህ ተግባር በቋሚነት ውጤት በሚያመጣ መልኩ መቀጠል ይኖርበታል። ከ27 ዓመት በላይ በስነልቦና የተለያየ ህዝብ ወደ ጋራ ታሪኩ መመለስ ላይ መስራትም ይገባል። በችግር ውስጥ ተሆኖ የመጣውን ለውጥ ፍርደ ገምድል ሳንሆን መደገፍና አንድነት ላይ መስራት ከሁሉም እንደሚጠበቅ አስረድተዋል። በተለይ ግን ለሁሉም መፍትሄ የሚሆነው ህገመንግስቱን በታኝ ሳይሆን ከብሔር አስተሳሰብ ወጥቶ በአንድነት ውስጥ ልዩነትን መጥኖ እያስተናገደ ማሻሻል ሲቻል እንደሆነ ይገልጻሉ። ቀደም ሲል በደርግ ሥርዓት አገር ለማፍረስ የተሞከሩ ተግባራት ታይተዋል። ከእነዚህ ውስጥም አገር ሊያፈርስ የሚችሉ ውሳኔዎች መኖራቸው የመጀመሪያው ነው። በፍርድ ቤት እንዲገደሉ ያልተወሰነባቸውን 12 ጀነራሎችን ጸረ አብዮት በማለት መረሸናቸው ለአገር መከታ የሚሆኑትን ከማሳጣቱም በላይ አገርን ለብተና የዳረገ ነበር። አገር መፍረስም መዳንም የሚችለው በእሳቤና በህግ ወይም በሀሳብ ፍሰት መሆኑ ይታወቃል። ስለዚህም በቀጣይ ሊመጡ የሚችሉ ብዙ ቂም ያረገዙ ነገሮች ይኖራሉና እነርሱን መመለስ በሚያስችል መልኩ መሆን እንዳለበት ምሁራኑ ይናገራሉ።አዲስ ዘመን ታህሳስ 15/2013 